樊瑩

樊瑩（），字廷璧，浙江衢州府常山縣（今浙江省常山縣）人，明朝政治人物，官至南京刑部尚书。

生平
景泰七年（1456年）丙子科浙江鄉試第十名舉人，天順八年（1464年）登甲申科进士，因病歸養。久之，授行人，出使四川，不受馈赠。成化七年（1471年），升监察御史。平定山东盗乱，清軍江北、按察云南等地，都有功绩，丁父憂歸，服闋，出任松江府知府。在官未到二年，丁母忧去官，除服，弘治三年（1490年）起為平阳府知府。

弘治四年（1491年）春，經侍郎黃孔昭、尚书王恕举荐，升任河南按察使。五年升任应天府府尹。弘治七年（1496年）十二月，升南京工部右侍郎，八年十月改南京右副都御史，巡抚湖广等地，九年十月病辞，准回原籍调理，给驿以归。十四年閏七月起为鄖陽撫治，改南京刑部左侍郎兼都察院左佥都御史，巡视云贵。十七年三月升本部尚书。正德初致仕歸。因得罪刘瑾，以隆平侯承袭事，被削籍罰米。正德三年卒，享年七十五。刘瑾事败后復官，贈太子少保，謚清簡《明史》（卷186）：樊瑩，字廷璧，常山人。天順末，舉進士，引疾歸養。久之，授行人，使蜀不受饋，土官作卻金亭識之。成化八年，擢御史。山東盜起，奉命捕獲其魁。清軍江北，所條奏多著為例。改按雲南，交阯誘邊氓為寇，馳檄寢其謀。出知松江府。運夫苦耗折，瑩革民夫，令糧長專運，而寬其綱，用以優之。賦役循周忱舊法，稍為變通，民困大蘇。憂歸，起知平陽。弘治初，詔大臣舉方面官。侍郎黃孔昭以瑩應，尚書王恕亦器之，擢河南按察使。黃河為患，民多流移。瑩巡振，全活甚眾。河南田賦多積弊，巡撫都御史徐恪欲考本末，眾難之。瑩曰：「視萬猶千，視千猶百耳，何難。」恪以屬瑩部吏鉤考，旬日間，宿蠹一清。四年遷應天府尹。守備中官蔣琮與言官訐奏，所蔓引多至罪黜。瑩承命推鞫，初若不為異者，琮大喜。後奏其傷孝陵山脈事，琮遂下獄，充凈軍。七年遷南京工部右侍郎，尋改右副都御史巡撫湖廣。錦田賊結兩廣瑤、僮為寇，瑩諭散余黨，戮首惡十八人。歲餘，以疾乞休。家居七年，中外交薦，起故官撫治鄖陽，旋改南京刑部右侍郎。十六年，雲南景東衛晝晦七日，宜良地震如雷，曲靖大火數發，貴州亦多災異，命瑩巡視。至則劾鎮巡官罪，黜文武不職者千七百人。廉知景東之變，乃指揮吳勇侵官帑，圖脫罪，因雲霧晦冥虛張其事，劾罪之。還進本部尚書。武宗踐阼，致仕歸。劉瑾以會勘隆平侯爭襲事，連及瑩，削籍。明年又坐減松江官布，罰米五百石輸邊。瑩素貧，至是益窘。三年十一月卒，年七十五。瑾敗，復官，贈太子少保，謚清簡。瑩性誠愨，農月坐籃輿戴笠，子孫舁行田間，曰：「非徒視稼，欲子孫習勞也。」其後人率教，多願樸力學者。。

家族
曾祖樊逊，国初举明经，授辽东都指挥使司都事，始迁绣溪。祖父樊浥，永乐中荐授清河训导。府樊文捡，别号素轩，博学多艺能，隐居不仕，以子贵，封监察御史，累赠资政大夫、南京刑部尚书。祖母江氏、母徐氏，俱累赠夫人。

樊莹生三子：长樊堆，次樊堙，俱太学生；季子樊金。

参考文献
顧清《明故南京刑部尚書致仕贈太子少保謚清簡樊公行狀》

Category:明朝行人司行人
Category:明朝監察御史
Category:明朝松江府知府
Category:明朝平阳府知府
Category:明朝應天府府尹
Category:明朝河南按察使
Category:明朝湖廣巡撫
Category:明朝鄖陽撫治
Category:南京刑部侍郎
Category:南京刑部尚書
Category:明朝追赠太子少保
Category:常山人
Y
Category:諡清簡